بیرلشمیش میلت‌لر تشکیلاتی‌نین، تورکمنیستاندا یئنی بیر افیس آچیر.
اورتا آسیا اؤلکه‌لرینی گزن بیرلشمیش میلت‌لر تشکیلاتی‌نین باش کاتیبی آنتونیو گوترز ایله تورکمنیستان دؤولت باشقانی قوربان‌قولو بردی‌محمدوو گؤروشونده، آرال گؤلونون بوگونکو وضعیتین‌دن حرکتله "ایقلیم دییشیک‌لیگی و چئوره قورونماسی" مؤوضوعلاری اؤنه چیخدی.
تورکمنیستان حکومتی و بیرلشمیش میلت‌لر، سوردوروله‌بیلیر قالخینما ساحه‌سینه اوداقلی اورتاق بیر "افیس" آچما اوزرینده چالیشیر.
تورکمنیستان لیدئری بردی‌محمدوو؛ آچیلماسی پلان‌لاش‌دیریلان افیسین، تورکمنیستان و بیرلشمیش میلت‌لرین چئوره‌نین قورونماسی و ایقلیم دییشیک‌لیگی ساحه‌سینده ائدجیی اورتاق ایشلری پلانلایاجاغی و یئریده‌جگینی سؤیله‌دی.
40  ایل اؤنجه باشلایان اکینچی‌لیک سیاستی نتیجه‌سینده، آرال گؤلونو بسله‌ین جیحون و سیحون چای‌لاری‌نین سولاری آرال حؤوزه‌سینه چاتابیلمه‌دن توکنیر. 40 ایل قاباغا گؤره سولاری یوزده 10 سویه‌لرینه دوشن و چؤل اولماقلا قارشی قارشییا قالان آرالی قورتارماق اوچون آلینان بیر سیرا قرار و قورولان بیر صاندیق وار. آرال دنیزی‌نی قورتارما اولوسلارآراسی صاندیغینا 2017-2019.جو ایللر آراسیندا تورکمنیستان باشقان‌لیق ائدیر.
تورکمنیستان لیدئری، آرال گؤلو قونوسونا چوخ اؤنم وئریر. بیرلشمیش میلت‌لر باش کاتیبی ایله گؤروش سونراسیندا دا بو قونونو گوندمه گتیردی. آرال دنیز حؤوزه‌سین‌دکی پروگرامین اوچ مرحله‌سی‌نین تاماملاندیغینی وورغولایان تورکمنیستان پرزیدنتی، بو قارماشیق و قابساملی چالیشمایا اولوسلارآراسی اوداقلی بیر یاناشیمین ضرورتینی وورغولادی.
